CELEX: 62007CO0456
Language: bg
Date: 2008-05-21 00:00:00
Title: Определение на Съда (седми състав) от 21 май 2008 г. # Karol Mihal срещу Daňový úrad Košice V. # Искане за преюдициално заключение: Najvyšší súd Slovenskej republiky - Словакия. # Член 104, параграф 3, първа алинея от Процедурния правилник - Шеста директива ДДС - Данъчнозадължени лица - Член 4, параграф 5, първа алинея - Публичноправни субекти - Съдебни изпълнители - Физически и юридически лица. # Дело C-456/07.

Определение на Съда (седми състав) от 21 май 2008 г. — Mihal/Daňový úrad Košice V
      (Дело C‑456/07)
      „Член 104, параграф 3, първа алинея от Процедурния правилник — Шеста директива ДДС — Данъчнозадължени лица — Член 4, параграф 5, първа алинея — Публичноправни субекти — Съдебни изпълнители — Физически и юридически лица“
      Данъчни разпоредби — Хармонизиране на законодателствата — Данъци върху оборота — Обща система на данъка върху добавената стойност — Данъчнозадължени лица (член 4, параграф 5, първа алинея от Директива 77/388 на Съвета) (вж. точка 23)
      Предмет 
      
         
               Преюдициално запитване — Najvyšší súd Slovenskej republiky — Тълкуване на член 4, параграф 5, първа алинея от Директива 77/388/ЕИО:
                  Шеста директива на Съвета от 17 май 1977 година относно хармонизиране на законодателствата на държавите-членки относно данъците
                  върху оборота — обща система на данъка върху добавената стойност: единна данъчна основа (OВ L 145, стp. 1)  — Необлагане на
                  публичноправен субект, извършващ дейности или сделки в качеството му на орган на публична власт — Включване на съдебните изпълнители
                  при упражняване на техните публичноправни функции — Непосредствено действие
               
            Диспозитив 
      Дейност като тази на съдебен изпълнител, упражнявана от частно лице, не е освободена от облагане с данък върху добавената
         стойност само поради факта че се състои в изпълнение на действия, спадащи към прерогативите на орган на публична власт. Дори
         да се предположи, че при упражняване на функциите си извършва такива действия, съгласно законодателство като разглежданото
         в главното производство съдебният изпълнител упражнява дейността си не като публичноправен субект, тъй като не е част от структурата
         на публичната администрация, а под формата на независима стопанска дейност, осъществявана като свободна професия, и следователно
         не може да се ползва от освобождаването, предвидено в член 4, параграф 5, първа алинея от Шеста директива 77/388/ЕИО на Съвета
         от 17 май 1977 година относно хармонизиране на законодателствата на държавите-членки относно данъците върху оборота — обща
         система на данъка върху добавената стойност: единна данъчна основа.